Regne de Warri - Viquipèdia, l'enciclopèdia lliure
Regne de Warri
Situació de Warri
El Regne de Warri és un estat tradicional i històric que té la capital a la ciutat de Warri, a l'estat del Delta, a Nigèria. El seu cap, l'Olu (rei) de Warri és el cap polític tradicional dels itsekiris.
El seu Olu actual és Ogiame Atuwatse II.
2 Caps polítics
Segons les històries orals binis i itserikis, un príncep del Regne de Benín va fundar el Regne Iwerre (Warri) al voltant del 1480. Durant el segle XV, missioners portuguesos van visitar el regne de Warri. A principis del segle XVII, un fill de l'Olu va ser enviat a Portugal i va tornar casat amb una portuguesa. El seu fill, Antonio Domingo, va ser Olu de Warri a la dècada del 1640.[1] L'Olu Erejuwa va regnar entre el 1720 i el 1800 i va expandir el regne política i comercialment i van assentar la independència del Regne de Benín amb l'ajuda dels portuguesos.[2]
Posteriorment Warri fou una base del comerç d'esclaus dels portuguesos i els holandesos i Warri va esdevenir la ciutat portuària més important de la zona a finals del segle XIX, quan va esdevenir un centre del comerç d'oli de palma i altres productes com cautxú i coco.[3]
A principis del segle XX Warri va esdevenir capital provincial de la colònia britànica.[4]
El maig de 1952 el govern de Nigèria Occidental va canviar el títol del cap itsekiri d'Olu d'Itsekiri per Olu de Warri. Els ijaws, urhobos i altres persones de la comunitat es van oposar a aquest canvi, ja que implicava que l'Olu també era cap de la ciutat de Warri i no només dels itsekiris.[5]
El 1997, el Govern Federal nigerià, sota el General Sani Abacha va crear el Consell de la LGA de Warri South-West amb seu a Ogbe-Ijoh, a la zona ijaw de Warri. Degut a la pressió dels itsekiris, la seu fou traslladada a Ogidigben, una zona itsekiri de Warri. Això va provocar conflictes en el que van morir centenars de persones i en la que joves van prendre sis instal·lacions de la Shell. Aquesta crisi és coneguda com la Crisi de Warri.[6]
Caps polítics[modifica | modifica el codi]
Aquesta és una llista parcial de caps de Warri:[7]
Abejioye
Akenjioye
Omagboye
Akengboye
Atogbuwa (Manuel Otobia)
Erejuwa (Sebastião Otobia)
Akengbuwa (João) (+ 1848)
Iye Idolorusan (Regent)
Eri (Regent)
Atsego (Regent)
Okorofianyegbe (Regent)
Dogho Numa (+ 1932)
Olagbemi Ewolufu (Regent)
Ginuwa II (Gbesimi Emiko)
Ogiame Atuwatse II (+2015)
Ikenwole Godfrey Abiloye Emiko
↑ J.O.S Ayomike. «Edo people's renaissance». Edo Nation. [Consulta: 16 setembre 2010].
↑ Gab Ejuwa. «Olu of Warri Coronation – Focus On Itsekiri Cultural Heritage». Vanguard, 26-04-2009. [Consulta: 16 setembre 2010].
↑ http://www.greatestcities.com/Africa/Nigeria/Warri_city.htmlRetrieved 13 January 2008
↑ Ekeh, Peter Palmer. Warri City and British Colonial Rule in Western Niger Delta. Urhobo Historical Society, 2005, p. 31. ISBN 978-064-924-7. ↑ Onoawarie Edevbie. «Who Owns Warri? The Politics of Ethnic Rivalry in the Western Niger-Delta Region of Nigeria». Urhobo Historical Society. [Consulta: 16 setembre 2010].
↑ Manby, Bronwen. Price of Oil: Corporate Responsibility and Human Rights Violations in Nigeria's Oil Producing Communities. Human Rights Watch, 1999, p. 111–112. ISBN 1-56432-225-4. ↑ «Traditional States of Nigeria». WorldStatesmen.org. [Consulta: 16 setembre 2010].
Coord.: 5° 31′ N, 5° 45′ E﻿ / ﻿5.517°N,5.750°E﻿ / 5.517; 5.750
Obtingut de «https://ca.wikipedia.org/w/index.php?title=Regne_de_Warri&oldid=16890932»	Categories : Regnes històrics de NigèriaEstat del DeltaCategoria oculta : Articles amb coordenades	Menú de navegació
English	Modifica els enllaços	La pàgina va ser modificada per darrera vegada el 2 maig 2016 a les 02:11.